**NOTĂ INFORMATIVĂ**

**la proiectul de hotărîre privind abrogarea**

**unor hotărîri ale Guvernului**

|  |
| --- |
| **1. Numele iniţiatorului şi a autorului, precum şi a**  **participanţilor la elaborarea proiectului** |
| Proiectul de hotărîre privind abrogarea unor hotărîri ale Guvernului este elaborat de către Ministerul Justiţiei în colaborare cu alte organe centrale de specialitate ale administraţiei publice. Astfel, prin indicaţia Guvernului nr.1506-243 din 18.06.2012 privind analiza inventarului actelor legislative şi normative în vederea identificării actelor normative care urmează a fi abrogate în legătură cu faptul că acestea au devenit caduce, conţin paralelisme, discrepanţe cu noile reglementări sau au fost adoptate pînă la proclamarea independenţei Republicii Moldova, Ministerul Justiţiei a fost desemnat în calitate de coordonator al procesului de revizuire a legislaţiei în scopul identificări acestor acte ce corespund criteriilor specificate.  Prin urmare, în scopul realizării sarcinilor înaintate, Ministerul Justiţiei a expediat scrisori în adresa tuturor autorităţilor administraţiei publice centrale, conform listei specificate la art.24 din Legea cu privire la Guvern nr.64-XII din 31.05.1990, republicată, în urma cărora au venit un şir de propuneri şi recomandări în vederea realizării eficiente a sarcinelor delegate.   Propunerile de abrogare a unor hotărîri de Guvern au parvenit de la următoarele organe centrale de specialitate ale administraţiei publice:  - Ministerul Economiei;     - Ministerul Finanţelor;     - Ministerul Justiţiei;     - Ministerul Afacerilor Interne;     - Ministerul Afacerilor Externe şi Integrării Europene;     - Ministerul Apărării;     - Ministerul Dezvoltării Regionale şi Construcţiilor;     - Ministerul Agriculturii şi Industriei Alimentare;     - Ministerul Transporturilor şi Infrastructurii Drumurilor;     - Ministerul Mediului;      - Ministerul Educaţiei;     - Ministerul Culturii;     - Ministerul Muncii, Protecţiei Sociale şi Familiei;     - Ministerul Sănătăţii;     - Ministerul Tineretului şi Sportului;     - Ministerul Tehnologiei Informaţiei şi Comunicaţiilor;   * - Biroul Naţional de Statistică; * - Agenţia Relaţii Funciare şi Cadastru;   - Biroul Relaţii Interetnice;  -    Agenţia Turismului. |
| **2. Argumentarea necesităţii de reglementare** |
| Proiectul dat de hotărîre se impune de-a fi adoptat, fiindcă reprezintă un pas important în actualizarea cadrului normativ al statului prin necesitatea abrogării acelor acte normative care au fost elaborate pînă la proclamarea independenţei Republicii Moldova, sau care au devenit caduce, conţin paralelisme sau discrepenţe cu noile reglementări.  În această ordine de idei, precizăm că art. 22 al Legii nr. 317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale (Monitorul Oficial al Republicii Moldova, 2003, nr.208-210, art. 783) prevede că:  *„(3) Reexaminarea actelor normative se efectuează de către Guvern, de autorităţile administraţiei publice centrale şi locale şi de alte organe responsabile de sistematizarea legislaţiei în domeniul său de activitate.*  *(4) În urma reexaminării, pot fi înaintate propuneri de modificare şi completare a actelor normative în vederea actualizării lor.”*  În acest sens, procesul de revizuire a cadrului normativ efectuat de către Ministerul Justiţiei în scopul definitivării prezentului proiect de hotărîre este rodul însăşi indicaţiei Guvernului nr.1506-243 din 18.06.2012  La fel art. 65-67 al Legii sus-numite reglementează instituţia abrogării actelor normative. Astfel, art. 65 (alin.1) reflectă că:  *„Prevederile cuprinse într-un act normativ contrare unei noi reglementări de acelaşi nivel sau de nivel superior trebuie abrogate”.*  În acelaşi timp, art.66 al Legii menţionate, prevede:  *„(6) Printre actele normative ce urmează a fi abrogate se includ nu numai actele sau părţi ale lor care vin în contradicţie cu noul act sau care au fost înglobate în el, ci şi actele sau părţi ale lor care mai devreme şi-au pierdut de fapt valoarea, însă formal nu sînt abrogate.*  *(7) Actele normative sau părţi ale lor cu valoare temporară al căror termen de valabilitate a expirat nu se includ în lista celor care se abrogă. Dacă raportarea actului sau părţilor lui la categoria celor temporare trezeşte îndoieli, actul sau părţile lui se includ în listă.*  *(8) Dacă în actul normativ, concomitent cu norme temporare al căror termen de valabilitate a expirat, figurează norme permanente în vigoare şi toate aceste norme urmează să fie abrogate, în lista actelor care se abrogă se include actul în întregime.*  *(9) Dacă şi-a pierdut valoarea, actul normativ este inclus în întregime în lista actelor care se abrogă, indiferent de punctele cuprinse în el prin care au fost abrogate actele emise anterior.”*  Prin urmare, precizăm că din gama variată de hotărîri de guvern propuse spre abrogare, doar hotărîrile care au corespuns condiţiilor prevăzute de articolul 66 al Legii au fost incluse în proiectul actual de hotărîre. |
| **3. Scopul şi obiectivele urmărite prin adoptarea actului normativ** |
| Proiectul de hotărîre în cauză vine spre a regenera sistemul normativ al Republicii Moldova prin înlăturarea actelor normative care au devenit caduce, conţin unele paralelisme, discrepanţe cu noile reglementări sau care au fost adoptate înainte de proclamarea independenţei statului nostru.  Un obiectiv major al proiectului de hotărîre privind abrogarea unor hotărîrî ale Guvernului rămîne a fi consolidarea cadrului normativ existent prin păstrarea în vigoare a actelor ce prezintă şi în continuare interes social-politic şi economic, dar totodată renunţarea la acele acte normative care şi-au pierdut vitalitatea şi/sau necesitatea pentru care au fost elaborate iniţial.  În decursul celor 21 ani de Independenţa statală, au fost elaborate o gamă vastă de acte normative care reglementează diverse domenii de activitate socială, însă multitudinea din acestea şi-au irosit anvergură pe motiv că situaţia ce a impulsionat apariţia actului normativ – a dispărut sau au fost deja executate prevederile actului dat. În consecinţă, acest proiect de hotărîre conţine 89 de acte normative care necesită a fi abrogate. |
| **4. Fundamentarea economico-financiară** |
| Implementarea proiectului de faţă nu atrage cheltuieli financiare suplimentare. |
| **5. Descrierea constatărilor expertizei anticorupţie** |
| Proiectul a fost supus expertizei anticorupţie şi nu conţine norme să genereze factori de coruptibilitate. |
| **6. Rezultatele expertizei juridice** |
| Proiectul este în conformitate cu prevederile Constiţuţiei Republicii Moldova şi a actelor legislative şi normative în vigoare. La fel, acesta se încorporează armonios în sistemul actelor normative în vigoare şi nu presupune elaborarea sau modificarea altor acte normative. |
| **7. Respectarea transparenţei în procesul decizional** |
| Proiectul de hotărîre privind abrogarea unor hotărîri ale Guvernului a fost plasat pe pagina web a Ministerului Justiţiei, compartimentul *Transparenţa decizională*, directoriul *Proiecte de acte normative remise spre examinare Guvernului.* |

**MINISTRU Oleg EFRIM**